b"\n_START_ARTICLE_\nCheck Point Software Technologies Ltd.\n_START_SECTION_\nHist\xc3\xb2ria\n_START_PARAGRAPH_\nCheck Point va ser creada el 1993, pel president actual de la companyia i Executiu en cap Gil Shwed, a l'edat de 25 anys, i dos dels seus amics, Marius Nacht (actualment vicepresident) i Shlomo Kramer. El 2003, Kramer va deixar va deixar Check Point per crear una nova empresa, Imperva. Gil va tenir la idea inicial de la tecnologia base que es coneix com a inspecci\xc3\xb3 d'estat. Aquesta \xc3\xa9s l'arrel per al primer producte de la companyia (anomenat simplement FireWall-1), poc despr\xc3\xa9s van desenvolupar un dels primers productes VPN del m\xc3\xb3n (VPN-1)._NEWLINE_El finan\xc3\xa7ament inicial de 600.000 d\xc3\xb2lars va ser proporcionada per BRM Group, una companyia de capital de risc creada pels germans Eli i Nir Barkat (qui l'11 de novembre de 2008 va ser escollit com batlle de Jerusalem). L'empresa va tenir un primer \xc3\xa8xit comercial el 1994, quan Check Point va signar un acord OEM amb Sun Microsystems, seguit per un acord de distribuci\xc3\xb3 amb Hewlett-Packard el 1995. El mateix any, s'obre l'oficina central dels Estats Units a Redwood City, Calif\xc3\xb2rnia._NEWLINE_El febrer de 1996, la companyia fou l\xc3\xadder del mercat mundial tallafocs segons la International Data Corporation (IDC), amb un 40% de la cuota de mercat. El juny de 1996 Check Point va recaptar 67 milions de d\xc3\xb2lars de la seva oferta p\xc3\xbablica inicial d'accions en el index NASDAQ._NEWLINE_El 1998, Check Point va establir una alian\xc3\xa7a amb Nokia, que va combinar el programari de Check Point amb els accessoris de eguretat de xarxa per a ordinadors de Nokia,_NEWLINE_L'any 2000, l'empresa va esdevenir el principal prove\xc3\xafdor mundial de solucions de VPN (en termes de quota de mercat). Durant la d\xc3\xa8cada del 2000, Check Point va comprar altres empreses de seguretat inform\xc3\xa0tica, culminant amb l'adquisici\xc3\xb3 de la unitat de negoci de Nokia de seguretat de xarxa el 2009, poc m\xc3\xa9s de deu anys despr\xc3\xa9s de la primera associaci\xc3\xb3 amb Nokia."